**OSEBNA IZKAZNICA PROJEKTA**

|  |  |
| --- | --- |
| **Naziv javnega razpisa:**  **Javni razpis za krepitev zmogljivosti NVO za zagovorništvo in izvajanje javnih storitev 2015-2019** | |
| **Predmet in namen javnega razpisa/poziva:**  **Predmet javnega razpisa je sofinanciranje projektov horizontalne mreže NVO na nacionalni ravni, regionalnih stičišč NVO ter vsebinskih mrež NVO na nacionalni ravni in je razdeljen v tri sklope:**  **SKLOP 1: Sofinanciranje projekta horizontalne mreže NVO na nacionalni ravni;**  **SKLOP 2: Sofinanciranje projektov regionalnih stičišč NVO;**  **SKLOP 3: Sofinanciranje projektov vsebinskih mrež NVO na nacionalni ravni.**  **Namen razpisa je krepitev zmogljivosti NVO za zagovorništvo, za organizacijski razvoj NVO in za izvajanje javnih storitev tj. krepitev čezsektorskega sodelovanja, povezovanja in vzpostavljanja partnerstev z namenom reševanja družbenih izzivov.**  **V okviru 11. prednostne naložbe Operativnega programa so se nadaljevale in nadgradile storitve podpornega okolja za NVO z namenom dolgoročnega razvoja in učinkovitega sodelovanja nevladnih organizacij pri pripravi in izvajanju javnih politik.** | |
| **Upravičenec** | **Zavod Dobra družba** |
| **Spletna stran upravičenca/projekta** | [**www.dobra-druzba.si**](http://www.dobra-druzba.si) |
| **Projektni partnerji *(če je relevantno)*** |  |
| **Sklop javnega razpisa** | **SKLOP 2: Sofinanciranje projektov regionalnih stičišč NVO** |
| **Naziv projekta** | **Stičišče NVO Posavja** |
| **Višina dodeljenih sredstev** | **289.999,27 EUR** |
| **Obdobje izvajanja projekta** | **1.1.2016-30.9.2019** |
| Stičišče NVO Posavja deluje od leta 2016. Regija Posavje zajema šest občin: Bistrica ob Sotli, Brežice, Kostanjevica na Krki, Krško, Radeče in Sevnica. V regiji je v letu 2019 bilo registriranih 996 nevladnih organizacij, od tega 928 društev, 63 zasebnih zavodov in 5 ustanov.  **Doseženi rezultati projekta po specifičnih ciljih:**  **1. specifični cilj: Okrepiti informiranost, organizacijsko, strokovno in zagovorniško usposobljenost NVO, ki imajo potencial za naslavljanje lokalnih potreb in s tem prispevati k trajnosti NVO in njihovi večji vlogi pri izvajanju javnih storitev**  **Informiranje**  NVO in vsem drugim obiskovalcem, ki jih tematika NVO zanima, je na voljo spletna stran z relevantnimi in ažurnimi informacijami, ki zajemajo javne razpise, zakonske spremembe, informacije o izobraževanjih, predstavitve in kontakti NVO, statistiko števila NVO v regiji ipd. Naše informiranje poteka tudi preko Facebook strani, kjer še posebej izpostavimo roke razpisov in druge relevantne informacije za NVO. Mesečno izdajamo tudi e-novice. <https://dobra-druzba.si/arhiv-e-novice>  Redno spremljamo doseg in učinkovitost naših informacij, izvedli smo štiri analize informiranja, na podlagi katerih smo ustrezno prilagodili svoje informiranje tako, da čim bolje odgovarja na potrebe naših uporabnikov. V času od prve analize informiranja (konec leta 2017) je število tistih, ki všečkajo in spremljajo našo Facebook stran narastlo za 2,5 krat (z 142 všečkov na 367 ob koncu 2019). Od 2017 do septembra 2019 smo na spletno stran postavili 1.105 objav, ki so imele 29.400 edinstvenih ogledov, v tem času smo izdali tudi 44 e-novic, ki so dosegle 616 naročnikov.  Informacije, ki jih NVO prejemajo od nas so strokovno pregledane, kategorizirane tako, da jim prihrani čas, ki ga porabijo na iskanje primernih razpisov, novosti in drugih informacij pomembnih za njihovo delovanje.  **Program Krepitev NVO s potencialom**  V projektu smo izvedli dva izbora NVO, ki imajo potencial za poglobljen razvoj, skupaj je bilo v program vključenih 23 organizacij.  Za NVO s potencialom smo izvedli izobraževanja na področjih:  **1. Organizacijski razvoj**   |  |  |  |  | | --- | --- | --- | --- | |  | Trajanje v urah | Število udeležencev | Število udeleženih organizacij | | Delavnica Strateško načrtovanje | 8 | 17 | 12 | | Delavnica Pridobivanje donatorskih in sponzorskih sredstev | 6 | 9 | 7 | | Delavnica Crowdfunding/množično zbiranje sredstev | 4 | 12 | 10 | | Delavnica Novosti varstva osebnih podatkov v NVO | 5 | 24 | 20 | | Informativni dan programa Evropa za državljane | 3 | 12 | 11 | | Delavnica Zakon o NVO s poudarkom pridobivanja in ohranjanja statusa v JI | 4 | 11 | 10 | | Delavnica Varstvo osebnih podatkov za gasilske organizacije v Posavju | 4 | 21 | 16 | | Delavnica Facebook kot orodje in pripovedovalec | 4 | 6 | 5 | | Delavnica Optimalna uresničitev ideje in ciljev | 4 | 4 | 4 | | skupaj | 42 | 116 | 95 |   **2. Na področju strokovnega razvoja smo glede na strokovne potrebe posamezne NVO zanje prilagojeno izvedli ali jim omogočili udeležbo za izobraževanjih:**   |  |  |  |  | | --- | --- | --- | --- | |  | Trajanje v urah | Število udeležencev | Število udeleženih organizacij | | Usposabljanje Vitko inoviranje | 8 | 9 | 5 | | Usposabljanje Zmajevo sanjanje | 12 | 4 | 3 | | Usposabljanje za menedžerje v mladinskih organizacijah | 32 | 1 | 1 | | Trening za mladinske delavce IMPROfessional | 96 | 1 | 1 | | Delavnica animacije z Julio Peguet | 24 | 2 | 1 | | skupaj | 172 | 17 | 11 |   3. **Na področju zagovorništva** smo izvedli dve izobraževanji v skupnem trajanju 10 ur, za 21 udeležencev iz 17 NVO. Ob tem smo 3 NVO specifično mentorirali v skupnem obsegu 28 ur.  NVO so zaradi naše pomoči in mentorstva razvile nove storitve (ponujajo nova izobraževanja – družbeni mediji, blockchain, mladinski vodje) in izdelke (šivalni kovček za otroke), ki zanje predstavljajo tudi vir prihodka.  **2. specifični cilj: Prispevati k večji vlogi NVO pri oblikovanju lokalnih/regionalnih politik**  Izvedli smo 12 srečanj, v vsakih od občin regije po dve (2016 in 2018), kjer smo preko pogovora s prisotnimi predstavniki nevladnega, javnega in gospodarskega sektorja ugotavljali potrebe posameznega lokalnega okolja. Te potrebe so potem tudi NVO ob naši podpori začele dodatno naslavljati, oziroma mnoge izražene potrebe so bile novost za prisotne predstavnike javnega sektorja in so jih lahko vključili v svoje redno delo.  Bili smo uspešni s podanimi pobudami:  - Letni program Mladina (Občina Brežice, 2017):  Sprememba prednostnega področja iz turizma v vsebino, ki je bolj vezana na mladinsko delo. Spodbujanje novih prijaviteljev, če le ta prijavlja program, ki predstavlja novost na območju občine in je kot takšen dodana vrednost za mladinsko področje, je ocenjen z dodatno točko. Omogoči se predplačilo, objava letnih razpisov še v prejšnjem letu.  - Razvojnemu svetu regije Posavje smo predlagali razširitev članstva odborov s predstavniki iz NVO.  - Na Lokalni program za kulturo Občine Brežice smo podali predloge, ki smo jih pridobili na srečanjih po občinah (Bibliobus za bolj odročne podeželske kraje, galerijski prostor v mestnem jedru).  - Regionalni razvojni program regije Posavje za obdobje 2021-2027 – strateški del, pri ukrepu Večja socialna vključenost in razvoj skupnosti dodano: identifikacija in prenos javnih storitev na nevladne organizacije, krepitev vloge nevladnega sektorja pri razvoju skupnosti, spodbude za zaposlovanje v NVO (tudi s prenosom nekaterih javnih storitev na NVO).  Aktivno smo sodelovali pri pripravi strateških dokumentov:  Strategija za mlade Sevnica – aktivna pomoč občini pri pripravi strategije – moderirali smo proces ugotavljanja potrebnih ukrepov za mlade pri organizacijah, ki delajo na področju mladih.    **3. specifični cilj: Okrepiti čezsektorsko povezovanje in sodelovanje za reševanje lokalnih potreb (npr. na področju izobraževanja, usposabljanja, zdravja, zaposlovanja, varstva okolja/narave, urejanja prostora, socialnih storitev, dostopnosti kulturnih dobrin, ipd.)**  **Čezsektorska partnerstva**  Za čim boljše naslavljanje lokalnih potreb smo vzpodbudili čez sektorska partnerstva.   * Skupne akcije usmerjene v problematiko nezaposlenosti mladih: mladi so dobili znanje izdelave inovativnega video življenjepisa, povezovali smo mlade in podjetja z pridobivanje delovnih izkušenj in omogočili mladim opravljanje študentske prakse v NVO. * Pomoč Društvu gluhih in naglušnih Posavja – Krško   Uporabniki društva so pogosto prikrajšani za družabne dogodke, zato jih veliko organizirajo sami na dvorišču ob sedežu društva. Večji del prostora zavzema visok in dolg kamniti zid, ki pa je dotrajan in neurejen ter potreben obnove. V partnerstvu s podjetjem Hortikultura plantaže in gradnje Brežice d.o.o., časopisom Posavski obzornik, Zavodom Emma in Zavodom LIJAmedia smo olepšali okolico sedeža društva. Dogodek je bil tudi pomemben za boljše razumevanje gluhih in slišečih.  <https://www.posavskiobzornik.si/panorama/soncno-hiso-krasijo-grmovnice-88083?fbclid=IwAR3jHLMdJimJNOL3AzwrVMmGSoIKvaaNnDhQwLTl4QHV-eAWm0ICJXBdZvI>  **4. specifični cilj: Okrepiti vlogo regionalnega stičišča z namenom izboljšanja položaja ter pogojev za delovanje NVO (v odnosu do občin, kjer so sedeži upravnih enot, do regionalnih razvojnih agencij, ipd.)**  Aktivno smo sodelovali s kolegi iz drugih regionalnih stičišč in horizontalno mrežo v skupnih akcijah:   * **Šola za župane**   Zagovorniška kampanja, ki je temeljila na povezovanju lokalne skupnosti in medsebojnem izmenjevanju znanj med NVO in kandidati za župane in občinske svetnike na lokalnih volitvah 2018.  Kampanjo smo izvajali istočasno s kolegi iz drugih 11 regionalnih stičišč in pomembno zaznamovali medijski prostor (skupno 167 objav v medijih po celotni državi) s sporočili o aktivnem soustvarjanju in oblikovanju kakovostnega življenja v lokalni skupnosti ter o znanju, izkušnjah in širokem naboru družbeno koristnih dejavnosti, ki jih izvajajo NVO. Namen šole je bil tudi ozavestiti kandidate za župane in občinske svetnike o potrebah lokalnih skupnosti in dvigniti zavedanje o znanju, ki obstaja v okolju in prenosu dobrih praks. Na drugi strani pa smo zagovarjali sodelovanje in povezovanje ter pozivali prebivalce k vključevanju v postopke odločanja in tako h krepitvi civilnega dialoga. V naši regiji smo na dnevu Šole za župane, ki so se ga je udeležili 4 predstavniki NVO, 2 predstavnika javnih zavodov in 5 kandidatov za župana ter 1 kandidat za občinskega svetnika, še posebej izpostavili temo participativnega proračuna, kar je pripomoglo tudi k temu, da sta ga kasneje občini Brežice in Sevnica tudi izvedli.   * Analiza vključevanja NVO v delovanje Lokalnih akcijskih skupin (CLLD sredstva)   V sodelovanju z drugimi regionalnimi stičišči NVO in horizontalno mrežo smo analizirali vključevanje NVO pri vzpostavljanju lokalnih akcijskih skupin (LAS), pripravo strategij lokalnega razvoja in obseg projektov NVO, ki so bili podprti skozi CLLD sredstva.   * Financiranje NVO na lokalni ravni   Promovirali smo »Priročnik o izvajanju občinskih razpisov«, ki so ga kolegi iz drugih regionalnih NVO stičišč in horizontalna mreža pripravili znotraj prejšnjega projekta, aktivno smo sodelovali pri pripravi publikacije Smernice za izvajanje občinskih razpisov, ki so bile izdane v partnerstvu regionalnih stičišč in horizontalne mreže.   * Financiranje dejavnosti NVO skozi donacije   Vzpostavili smo trajno partnerstvo društva Harmonija in trgovine Lidl v Brežicah, kjer je že tretje leto vsak december na voljo košara za donacije društvu. Društvo obiskuje starostnike na domu, s prejetimi donacijami lahko pripravijo dodatne pakete in tako obdarijo več starostnikov.   * Regionalni dialog   Smo člani Razvojnega sveta regije Posavje in nadzornega odbora LAS Posavje, kjer zastopamo interes NVO. Redno se odzivamo na vse relevantno v regiji, podali smo predloge k regionalnem razvojnem programu, sodelujemo na regijskih konferencah, v odborih razvojnega sveta.  **5. specifični cilj: Okrepiti usposobljenost koordinatorja regionalnega stičišča za organizacijski razvoj in s tem prispevati k njegovi trajnosti, stabilnosti in usposobljenosti za zagotavljanje storitev predvsem za NVO s potencialom**  Tudi sami smo nenehno izobraževali in izpopolnjevali na področjih organizacijskega razvoja, zagovorništva, evalvacije, moderacije skupinskih procesov, komuniciranja, poslovnega modeliranja, varstva podatkov in lobiranja.  Za NVO redno izvajamo storitve:   * Izdaja e-računov za NVO * Posredovanje REK obrazcev preko sistema e-Davki * Priprava in oddaja zahtevkov za javno delo * Posredovanje e-vročilnic FURS * Oddaja poročila o prostovoljstvu v Ajpes * Oddaja zaključnega finančnega poročila * Vpis v register dejanskih lastnikov za posamezne NVO * Svetovanje pri finančnem vodenju v NVO * Pravno svetovanje * Mentorstvo pri pripravi projektnih prijav * Svetovanje ob ustanovitvi NVO   V času projekta je bilo v storitve stičišča pod 5. ciljem (udeležbo na izobraževanjih beležimo pod ciljem 1.) vključenih 69 različnih organizacij, zanje smo izdali in posredovali 380 e-računov, 34 REK obrazcev, 15 vpisov v Register dejanskih lastnikov, 15 zahtevkov za javna dela, 11 letnih poročil, 2 letni poročili o prostovoljstvu. Skupno smo za NVO izvedli 112 svetovalnih ur.  Z našim mentorstvom je konzorcij petih posavskih organizacij pridobil sredstva za pet zaposlitev na razpisu Javni razpis za razvoj in profesionalizacijo NVO in prostovoljstva 2019, v skupni višini 250.000 EUR, kjer bodo razvijali nove storitve za ranljive ciljne skupine. | |